
Nr.61.491/2026 
RAPORT DE SPECIALITATE
privind revocarea HCL nr.107/2015 privind aprobarea vânzării prin negociere directă a unui imobil (teren) situat în Alba Iulia, str.Andrei Mureșanu, nr.49 și a HCL nr.181/2015 privind modificarea  HCL nr.107/2015 privind aprobarea vânzării prin negociere directă a unui imobil (teren) situat în Alba Iulia, str.Andrei Mureșanu, nr.49

Prin proiectul de hotărâre supus spre dezbatere Consiliului Local al municipiului Alba Iulia, se propune  aprobarea revocării HCL nr.107/2015 privind aprobarea vânzării prin negociere directă a unui imobil (teren) situat în Alba Iulia, str.Andrei Mureșanu, nr.49 și a HCL nr.181/2015 privind modificarea  HCL nr.107/2015 privind aprobarea vânzării prin negociere directă a unui imobil (teren) situat în Alba Iulia, str.Andrei Mureșanu, nr.49.


Referitor la acest proiect de hotărâre, vă facem cunoscute următoarele:


 Terenul ce face obiectul HCL nr.107/2015 privind aprobarea vânzării prin negociere directă a unui imobil (teren) situat în Alba Iulia, str.Andrei Mureșanu, nr.49 este situat în intravilanul municipiului Alba Iulia pe str.Andrei Mureșanu, nr.49, într-o zonă preponderent rezidenţială, nu are front la stradă, este traversat de vechea canalizare a orașului, terenul este parțial ocupat de construcții proprietate a petentei Igna Oargă Mihaela restul de teren rămas neocupat fiind utilizat ca și curte, nu există acces la acest teren decât de pe proprietatea dnei Igna Oargă Mihaela, are formă poligonală, este plat și parțial împrejmuit cu gard și dispune de utilități la limita proprietății:curent electric, apă-canal, gaz metan.

La adoptarea HCL nr.107/2015 s-a avut în vedere faptul că terenul în cauză este ocupat parțial cu construcții proprietate a petentei Igna Oargă Mihaela restul de teren rămas neocupat de construcții fiind folosit ca și curte și – mai mult decât atât – terenul nu are deschidere la stradă, accesul la acest teren fiind posibil numai de pe proprietatea dnei Igna Oargă Mihaela, în caz de vânzare către o altă persoană fiind necesară instituirea unei servituți de trecere în favoarea acestuia pe proprietatea petentei, considerente care au făcut  ca vânzarea să fie posibilă numai către aceasta.

Totodată, conform raportului de evaluare efectuat de către evaluator Roşu Adriana, pentru imobilul (teren), situat în Alba Iulia, str.Andrei Mureșanu, nr.49, înscris în CF nr.98636 Alba Iulia, cu nr.cadastral 98636, în suprafaţă de 135 mp, prețul de vânzare a terenului a fost stabilit la valoarea de 2.840 Euro cu TVA inclus.


 Ulterior adoptării HCL nr.107/2015, dna Igna Oargă Mihaela a solicitat – prin cererea înregistrată sub nr.36.510/2015 – ca plata prețului de vânzare a terenului să se facă în 48 de rate lunare, motiv pentru care, prin HCL nr.181/2015, Consiliul local al municipiului Alba Iulia a aprobat modificarea HCL nr.107/2015 în sensul introducerii în cuprinsul acestuia a opțiunilor de plată a prețului:integral înainte de semnarea contractului de vânzare-cumpărare sau în 48 de rate lunare egale, cu un avans minim de 15% din prețul de vânzare și o dobândă de 1,75%/an, dobândă care reprezenta rata dobânzii de politică monetară a BNR la data adoptării HCL nr.181/2015.


Având în vedere faptul că cele două hotărâri nu au produs efecte juridice prin neâncheierea unui contract de vânzare-cumpărare, faptul că legislația în vigoare la data adoptării acestora a fost abrogată prin dispozițiile OUG nr.57/2019 privind Codul administrativ, cu modificările și completările ulterioare, precum și faptul că prețul de vânzare stabilit la data adoptării celor două hotărâri (aproximativ 21,04euro/mp cu TVA inclus) nu mai corespunde cu actuala valoare de piață a terenului ce face obiectul acestora, considerăm că atât HCL nr.107/2015 cât și HCL nr.181/2015 nu mai pot fi puse în aplicare și – prin urmare – este necesară revocarea acestora, lucru solicitat – de altfel și de către dna.Igna Oargă Mihaela Ileana prin cererea înregistrată la Primăria municipiului Alba Iulia sub nr.58.554/2026.


În ceea ce privește capătul de cerere referitor la atribuirea cu titlu gratuit a suprafeței de teren ce face obiectul celor două hotărâri ale Consiliului local, acesta va face obiectul unui alt proiect de hotărâre, care va fi întocmit, eventual, de către compartimentul de specialitate din cadrul Primăriei municipiului Alba Iulia, Serviciul Contracte, Patrimoniu neavând competențele legale necesare rezolvării acestuia.

La elaborarea proiectului de hotărâre s-au mai avut în vedere prevederile art.129 alin.(2) lit."c", coroborat cu art.129 alin.(6) lit.”b”, ale art.139 alin.(2), ale art.196 alin.(1) lit.”a” și ale art.364 alin.(1) din OUG nr.57/2019 privind Codul administrativ, cu modificările și completările ulterioare și dispozițiile art.6 din Legea nr.18/1991 – Legea fondului funciar, republicată, cu modificările și completările ulterioare.

SERVICIUL CONTRACTE, PATRIMONIU
Primăria Municipiului Alba Iulia, Str. Calea Moților Nr. 5 A, Alba Iulia, Județul Alba, 510134

Datele cu caracter personal prelucrate cu respectarea principiilor din  Regulamentului (UE) 2016/679

Tel: +40 258 819 462,  Fax: +40 258  812 545

Internet: www.apulum.ro, E-mail: office@apulum.ro; adpp@apulum.ro 
Facebook: www.facebook.com/primariaalbaiulia    
